ROMANIA

JUDEŢUL MUREŞ

COMUNA ACĂȚARI

CONSILIUL LOCAL

H O T Ă R Â R E A NR.24

din 30 martie 2023

privind aprobarea solicitării de trecere a unor imobile din domeniul public al Statului-Ministerul Agriculturii și Dezvoltării Rurale- aflat în administrarea Agenției Domeniilor Statului, în domeniul public al comunei Acățari și administrarea Consiliului Local Acățari

 Consiliul local al comunei Acățari ;

Având în vedere referatul de aprobare al Primarului comunei Acățari nr.2318/2023 ,raportul de specialitate nr.2319/2023 și avizul Comisiei de specialitate;

Având în vedere:

 - dispoziţiile art. 292 din O.U.G. nr. 57/2019, privind Codul administrativ,cu modificările și completările ulterioare ;

 - adresa transmisă de Ministerul Agriculturii și Dezvoltării Rurale-Agenția Domeniilor Statului-nr. 86231/02.03.2023, prin care se comunică transferarea imobilelor sedii ale circumscripților sanitare veterinare către unitățile administrativ teritoriale;

- art.858, art.867-art.870 din Legea nr.287/2009,privind Codul Civil,republicată,cu modificările și completările ulterioare

 Văzând prevederile art.7 alin.(13) din Legea nr. 52/2003 privind transparența decizională în administrația publică,republicată,cu modificările și completările ulterioare;

În temeiul art.129, alin.2 lit. „c”, art.139, alin. 3, lit. „g”, al art. 140, alin. 1, precum şi al art. 196, alin. 1, lit. „a” din OUG nr.57/2019 privind Codul administrativ,cu modificările și completările ulterioare ;

 H o t ă r â ș t e :

 Art.1. (1) Se aprobă solicitarea privind trecerea din domeniul public al Statului și din administrarea Ministerului Agriculturii și Dezvoltării Rurale prin Agenția Domeniilor Statului în domeniul public al comunei Acățari și administrarea Consiliului Local Acățari a imobilelor CSV Acățari figurând la numărul curent 597 în Balanța Circumscipțiilor Sanitar Veterinare, având număr inventar :5809 și valoare de inventar 35.131,71 lei (CF vechi 971/Acățari) ,situat în comuna Acățari,sat.Acățari,nr.98,județul Mureș , preluat de ADS de la Ministerul Agriculturii Alimentației și Pădurilor în baza Protocolului de Predare-Primire nr.800/12.02.2002 și al Procesului verbal nr.161166/14.11.2002.

(2) Imobilele figurează în inventarul Bunurilor de patrimoniu asfel:

 1.Casă de locuit,având Sc=337 mp cu cod de identificare 36878,dobândit sau dat în folosință în anul 1990.

 2.Clădire dispensar+anexe, având Sc=217 mp, Scurte=1.196 mp,cu cod de identificare 36879, dobândit sau dat în folosință în anul 1990.

Art. 2. Se declară imobilele susmenționate, din bunuri de interes public național în bunuri de interes public local.

Art. 3.Preluarea efectivă, se va face după aprobarea Hotărârii de Guvern privind trecerea din domeniul public al Statului și din administrarea Ministerului Agriculturii și Dezvoltării Rurale prin Agenția Domeniilor Statului în domeniul public al comunei Acățari și administrarea Consiliului Local Acățari .

Art.4.După trecerea bunurilor în proprietatea publică a comunei Acățari,dreptul de administrarea va fi exercitată de către Consiliul local Acățari.

Art.5. Se mandatează Primarul comunei Acățari să semneze în numele și pentru comuna Acățari, toate actele întocmite în baza prevederilor prezentei hotărâri.

Art. 6. Hotărârea se va comunica potrivit legii, prin grija Secretarului General al comunei Acățari, persoanelor şi autorităţilor interesate.

Preşedinte de şedinţă,

 Magyari Zoltan

Contrasemnează,

 Secretar general,

 Jozsa Ferenc